**MEDIEKONTAKT:**

Stefan Kjeldahl Hemmingsen,
Marketing Manager Danmark

Stefan.Hemmingsen@garmin.com

**Garmin® lancerer nye GPSMAP® i 8400/8400xsv-serien og udvider dermed sin serie af alt-i-en-plottere med nye størrelser, indbygget ekkolod og meget mere**

*Nye Garmin kortplottere med IPS-display og OneHelm™-integration*

Garmin lancerer i dag nye modeller i GPSMAP 8400-serien med premium-funktioner som indbygget ekkolod og udbyggede netværksmuligheder i nye skærmstørrelser. Produktet er nu tilgængeligt i 10-, 12- og 16-tommer skærme, alle i fuld HD in-plane (IPS) med multi-touch. GPSMAP 8400/8400xsv-serien er Wi-Fi-kompatibel og har alt i netværksmuligheder, så sejlere kan sammensætte et kompromisløst marinesystem til netop deres behov og præferencer. Den nye GPSMAP 8400/8400xsv-serie bliver lanceret ved ”2018 Fort Lauderdale International Boat Show” og vil blive vist på Garmins stand, #332 i elektronikteltet.

"Garmin var de første til at skabe et *glass-helm* design, og vi er glade for nu at kunne tilbyde muligheden også med mindre skærme uden at gå på kompromis med den præstationsevne, vores kunder kender os for fra vores prisvindende GPSMAP-serie” siger Dan Bartel, Garmins vicepræsident for globalt forbrugersalg. "GPSMAP 8400/8400xsv-serien tilbyder ekstremt gode ekkolods-, kartografi- og tilslutningsmuligheder, så fiskere, cruisere og sejlere kan føle sig mere trygge, og bruge mere tid på at nyde deres hobby på vandet."

GPSMAP 8400xsv-serien har indbygget alle Garmins markedsledende ekkolodsmuligheder, herunder dual-channel 1kW CHIRP, CHIRP ClearVü og CHIRP SideVü samt Ultra High-Definition scanningsekkolod. Tilsammen giver det lystfiskerne de bedste ekkolodsmuligheder nogensinde i et Garmin-system. Der er naturligvis understøttelse af den fulde Garmin-linje, herunder Panoptix™ og Panoptix LiveScope™; markedets første og eneste *live* scanningsekkolod. (Transducere sælges separat.) Versioner uden ekkolod af hvert enkelt nyt display er også tilgængelige - GPSMAP 8410, GPSMAP 8412 og GPSMAP 8416.

I kombination med et af Garmins nye søkort, BlueChart g3 og BlueChart g3 Vision, har GPSMAP 8400/8400xsv integrerede Navionics søkortdata og Auto Guidance-teknologi. Det nye Garmin kortsystem giver optimale detaljer for brugerne ved at anvende det bedste fra begge datasæt fra BlueChart og Navionics. Det giver de bedste navigationshjælpemidler, spot-dybder, dybdekurver, tidevands- og strøm-information samt detaljeret visning af havne og marinaer. Derudover tilbyder Garmins BlueChart g3 indbygget Auto Guidance-teknologi, som lynhurtigt genererer et ruteforslag baseret på bådens dimensioner, så man undgår lave broer, lavt vand og andre kortlagte forhindringer.

Den nye GPSMAP 8400/8400xsv-serie har fuld HD IPS touchscreen-skærme, der giver konsistente og præcise farver, der kan ses fra alle synsvinkler – selv med polariserede solbriller. Der er mulighed for bøjle-, flush- eller fladmontering kant-til-kant af flere skærme.

Den nye GPSMAP 8400/8400xsv har højeste processorkraft for optimal brugeroplevelse med alle de tilknyttede sensorer som ekkolod, radar, kameraer, video og digital switching på tværs af hele netværket. Den lynhurtige processor leverer også Garmins hurtigste korttegning. Med SmartMode er disse multifunktionsdisplays (MFD'er) designet til at give brugeren hurtig, one-touch adgang til netop den brugervalgte skærmopsætning, man har brug for til bestemte anvendelser, eksempelvis havnemanøvrering, cruising eller fiskeri.

Disse kraftfulde nye MFD'er er fuldt kompatible med NMEA 2000 og Garmin marinenetværk, så man nemt kan opbygge sit netværk med alt fra ekkolod, radar og autopiloter til instrumenter, kameraer og multimedier. Skærmen kan naturligvis deles op for at vise op til seks forskellige funktioner samtidig, inklusive HDMI-videoinput. Sejlere vil også sætte pris på den indbyggede SailAssist-funktion, der giver data, displays og pre-race vejledning, der kan give en konkurrencemæssig fordel. Med OneHelm™ giver GPSMAP 8400/8400xsv dig fantastiske muligheder for en integreret løsning med digital switching, belysning, stabilisering og meget mere – fuld betjening af din båd fra plotteren.

Det kompakte alt-i-et design af GPSMAP 8400/8400xsv serien fjerner behovet for black boxes eller eksterne Wi-Fi-enheder. Der er indbygget Bluetooth®-forbindelse, Wi-Fi® og ANT® for tilslutning af yderligere Garmin-enheder som quatix™ 5 marine-smartwatch, VIRB®-actionkameraer eller gWind™ Wireless 2-vindsensor. Brugere kan forbinde deres GPSMAP med den gratis mobil-app ActiveCaptain® for adgang til OneChart™, smartnotifikationer, turplanlægning, softwareopdateringer og meget mere.

Den nye GPSMAP 8400/8400xsv-serie forventes at være tilgængelig i 1. kvartal 2019 med en vejledende salgspris fra dkk 23.499 til dkk 49.999. For mere information se [garmin.com/newmarine](http://garmin.com/newmarine).

Garmin er verdens førende marineelektronikproducent2 og blev for nylig kåret som årets producent for fjerde år i træk af NMEA. Prisen gives til det marineelektronikfirma, som har været med til at støtte produktudviklingen på marineområdet. Garmins portefølje indeholder nogle af branchens mest sofistikerede, teknologiske kortplottere og touchscreen multifunktionsdisplay, sonarteknologi, high-definition radar, autopiloter, høj opløsning, kortlægning, sejlinstrumenter, underholdning og andre produkter og tjenester, der alle er kendte for at være pålidelige og brugervenlige. Andre Garmin marinemærker omfatter FUSION Entertainment og Navionics, som er førende leverandør inden for elektroniske navigationssystemer og EmpirBus.

I årtier har Garmin været pionér inden for GPS-navigation og trådløse enheder og applikationer, der er designet til folk, der lever en aktiv livsstil. Garmin servicerer fem primære forretningsenheder, herunder bil-, luftfart-, sports-, marine- og outdooraktiviteter Få mere information og besøg Garmins virtuelle presserum på [garmin.com/newsroom](http://newsroom.garmin.com/) eller følg os på [Facebook](http://facebook.com/garmin), [Twitter](http://twitter.com/garmin) eller [YouTube](http://youtube.com/garmin).

1 Auto Guidance er kun til planlægningsaktiviteter og kan ikke erstatte sikker navigation.
2 Baseret på rapporteret salgstal fra 2017.

Bluetooth-varemærket og -logoerne ejes af Bluetooth SIG, Inc., og enhver brug af sådanne mærker af Garmin er under licens. Wi-Fi er et registreret varemærke tilhørende Wi-Fi Alliance.

**Om Garmin International**

Garmin International Inc er et datterselskab til Garmin Ltd. (Nasdaq: GRMN). Garmin Ltd. er baseret i Schweiz, og dets primære datterselskaber ligger i USA, Taiwan og Storbritannien. Garmin, GPSMAP, BlueChart, VIRB og ActiveChaptain er registrede varemærker, der tilhører Garmin Ltd. Alle andre mærker, produktnavne, firmanavne, varemærker og servicemærker tilhører deres respektive ejere. Alle rettigheder forbeholdes.

**Meddelelse om fremadrettede udsagn**

Denne pressemeddelelse omfatter fremadrettede udsagn, der vedrører Garmin Ltd. og dets forretning. De udsagn er baseret på ledelsens nuværende forventninger. Det kan være, at de fremadrettede begivenheder og forhold, der diskuteres i denne pressemeddelelse, ikke forekommer, og de faktiske resultater kan afvige væsentligt som følge af kendte og ukendte risikofaktorer og usikkerheder, der påvirker Garmin, herunder, men ikke begrænset til, de risikofaktorer, der er anført i årsrapporten om Form 10-K for året, der sluttede 31. december 2016, indgivet af Garmin til Securities and Exchange Commission (Kommissionens filnummer 0-31983). En kopi denne Form 10-K er tilgængelig på <http://www.garmin.com/aboutGarmin/invRelations/finReports.html>. Ingen fremadrettede udsagn kan garanteres. Fremadrettede udsagn gælder kun fra den dato, hvor de er lavet, og Garmin forpligter sig ikke til offentligt at opdatere eller revidere nogen fremadrettede udsagn, hvad enten det skyldes ny information, fremtidige begivenheder eller andet.